open-index/open-wikipedia-markdown huggingface dataset:
Εθνική Εγκυκλοπαίδεια του Ουζμπεκιστάν

Η ***Εθνική Εγκυκλοπαίδεια του Ουζμπεκιστάν*** (ουζμπεκικά: Oʻzbekiston milliy ensikopediyasi, OʻzME στο λατινικό αλφάβητο, Ўзбекистон миллий энциклопедияси, ЎзМЭ στο κυριλλικό αλφάβητο) είναι εγκυκλοπαίδεια γενικών γνώσεων στην ουζμπεκική γλώσσα.

Ενώ η Σοβιετική Εγκυκλοπαίδεια του Ουζμπεκιστάν εκδόθηκε σε 14 τόμους, η *Εθνική Εγκυκλοπαίδεια του Ουζμπεκιστάν* έχει μόνο 12, πολύ μικρότερους τόμους. Ο πρώτος τόμος της *Εθνικής Εγκυκλοπαίδειας*, δημοσιεύθηκε το 2000. Ο τελικός 12ος τόμος δημοσιεύθηκε το 2005.

## Ιστορία
Η *Εθνική Εγκυκλοπαίδεια του Ουζμπεκιστάν* δημοσιεύθηκε στην Τασκένδη από το 2000 έως το 2005, από τον Κρατικό Επιστημονικό Εκδοτικό Οίκο της Εθνικής Εγκυκλοπαίδειας του Ουζμπεκιστάν. Η εγκυκλοπαίδεια ήταν τυπωμένη στο Κυριλλικό αλφάβητο αν και δημοσιεύθηκε πολύ καιρό μετά από την εισαγωγή της λατινικής γραφής στο Ουζμπεκιστάν για την γραφή της Ουζμπεκικής γλώσσας. Το 2013, όλα τα άρθρα της *Εθνικής Εγκυκλοπαίδειας* προστέθηκαν στην Ουζμπεκική Βικιπαίδεια με τη βοήθεια ενός ρομπότ.

## Περιεχόμενο
Η *Εθνική Εγκυκλοπαίδεια του Ουζμπεκιστάν* έχει περίπου 50.000 άρθρα. Η πλειοψηφία των άρθρων της *Εθνικής Εγκυκλοπαίδειας* προέρχονται απευθείας από την Σοβιετική Εγκυκλοπαίδεια του Ουζμπεκιστάν, ενώ μερικά άρθρα έχουν μικρές τροποποιήσεις σε σύγκριση με αυτά της Σοβιετικής Εγκυκλοπαίδειας του Ουζμπεκιστάν. Το μεγαλύτερο μέρος της *Εθνικής Εγκυκλοπαίδειας* (40 τοις εκατό) είναι αφιερωμένο σε θέματα σχετικά με το Ουζμπεκιστάν. Περίπου το 60 τοις εκατό των άρθρων σχετίζονται με τις κοινωνικές επιστήμες και το υπόλοιπο 40% σχετίζονται με τις φυσικές επιστήμες. Ο 12ος τόμος είναι αφιερωμένος εξολοκλήρου για θέματα σχετικά με το Ουζμπεκιστάν. Σε κάθε τόμο της εγκυκλοπαίδειας, περιλαμβάνονται από 800 έως 1200 έγχρωμες και ασπρόμαυρες εικόνες, καθώς και χάρτες. Στην δημιουργία της εγκυκλοπαίδειας συμμετείχαν 5,000 συγγραφείς, κριτικοί και μελετητές. 

Η εγκυκλοπαίδεια επαινεί τον Ισλάμ Καρίμοφ, τον πρώτο πρόεδρο του Ουζμπεκιστάν, και την κυβέρνηση του. Ο πρώτος τόμος αρχίζει με ένα συγχαρητήριο γράμμα από τον Καρίμοφ.

## Δείτε επίσης
* *[[Ουζμπεκική Σοβιετική Εγκυκλοπαίδεια]]*

## Παραπομπές


## Εξωτερικοί σύνδεσμοι
* Επίσημη ιστοσελίδα της ''Εθνικής Εγκυκλοπαίδειας του Ουζμπεκιστάν'' (Ουζμπεκικά)
* Όλοι οι τόμοι της ''Εθνικής Εγκυκλοπαίδειας του Ουζμπεκιστάν''  (Ουζμπεκικά)
Κατηγορία:Εγκυκλοπαίδειες
Κατηγορία:Ουζμπεκιστάν
Οξονίνιο

Το **οξονίνιο** (αγγλικά *oxenine*) είναι οργανική ένωση με μοριακό τύπο **[[C8H8O|C<sub>8</sub>H<sub>8</sub>O]]**. Πιο συγκεκριμένα, είναι ένας ετεροκυκλικός αιθέρας, που δομικά αποτελείται από έναν οξυγονούχο εννεαμελή δακτύλιο και τέσσερεις (4) διπλούς δεσμούς. Το οξονίνιο είναι η απλούστερη (πλήρως) ακόρεστη οξυγονούχα ετεροκυκλική ένωση με εννεαμελή δακτύλιο. Εκτός από τη «μητρική» ένωση, ο όρος «οξονίνιο» επεκτείνεται και σε μια σειρά «θυγατρικών» παραγώγων, με διάφορους υποκαταστάτες αντί για κάποια (ένα τουλάχιστον) άτομα υδρογόνου του «μητρικού» οξονινίου. Αυτά τα «θυγατρικά» παράγωγα συχνά ονομάζονται «οξονίνια».

Το οξονίνιο είναι μη αρωματική ένωση, επειδή ο δακτύλιός του δεν είναι επίπεδος.

## Δείτε επίσης
* Αζονίνη
* Φουράνιο
* Κυκλοεννεατετραένιο
* Οξεπίνιο
* Θειονίνιο

## Αναφορές


Κατηγορία:C8
Κατηγορία:Ετεροκυκλικοί αιθέρες
Ποδοσφαιρική Ομοσπονδία Τατζικιστάν

Η **Ποδοσφαιρική Ομοσπονδία Τατζικιστάν** (τατζικικά: Федеросиюни футболи Тоҷикистон, ρωσικά: Федерация футбола Таджикистана, αγγλικά: *Tajikistan Football Federation*) είναι το ανώτατο διοικητικό όργανο όσον αφορά το άθλημα του ποδοσφαίρου στο Τατζικιστάν. Εδρεύει στην Ντουσαμπέ. Είναι μέλος της FIFA και της AFC από το 1994. Διοργανώνει τα εθνικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Τατζικιστάν.

## Ιστορία
Ιδρύθηκε το 1936 στην τότε Σοβιετική Σοσιαλιστική Δημοκρατία του Τατζικιστάν, ως τμήμα της Ομοσπονδίας Ποδοσφαίρου ΕΣΣΔ (ФФСССР). Μετά την ανεξαρτησία του Τατζικιστάν, η ομοσπονδία αναβίωσε το 1994 και το ίδιο έτος προσχώρησε στην Παγκόσμια Ποδοσφαιρική Ομοσπονδία (FIFA) και στην Ασιατική Συνομοσπονδία Ποδοσφαίρου (AFC), στην οποία ήταν προσωρινό μέλος το 1993.

## Παραπομπές


## Eξωτερικοί σύνδεσμοι

*

Τατζικισταν
Κατηγορία:Ποδόσφαιρο στο Τατζικιστάν
Α΄ Κατηγορία υδατοσφαίρισης γυναικών 1992-93

Το **[[Πρωτάθλημα Ελλάδας υδατοσφαίρισης γυναικών|πρωτάθλημα Α΄ Εθνικής κατηγορίας πόλο γυναικών]] της περιόδου 1992-93** ήταν το 6ο Πρωτάθλημα Ελλάδας. Ξεκίνησε στις 20 Φεβρουαρίου 1993, έληξε στις 16 Μαΐου 1993 και συμμετείχαν 8 ομάδες που αγωνίστηκαν με σύστημα 2 γύρων (εντός-εκτός έδρας). Πρωταθλήτρια με 14 νίκες σε ισάριθμους αγώνες αναδείχθηκε η ομάδα του **[[Ν.Ο. Βουλιαγμένης]]**, για 2η φορά στην ιστορία της.

## Βαθμολογία τελικής φάσης

* Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: Ο βαθμοί



## Πηγές
*εφ. ΘΕΣΣΑΛΟΝΙΚΗ, Δευτέρα 17.05.93, ένθετο ΣΠΟΡ σελ. 8 (22) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0341
*εφ. ΦΙΛΑΘΛΟΣ, Δευτέρα 17.05.93, σελ. 6 - Ηλ. Βιβλιοθήκη Βουλής των Ελλήνων / Στοιχεία: (05) ΜΑΪΟΣ, αρχείο 0156



1992 1993
Κατηγορία:Υδατοσφαίριση το 1992
Κατηγορία:Υδατοσφαίριση το 1993
Ουρράκα της Καστίλης

Η **Ουρράκα της Καστίλης** (*Urraca de Castilla*, 1186 – 2 Νοεμβρίου 1220) από τον Καστιλιανό Οίκο της Ιβρέας ήταν κόρη του Αλφόνσου Η΄ της Καστίλης  και της Ελεονώρας της Αγγλίας . Από την πλευρά της μητέρας της, ήταν εγγονή του Ερρίκου Β΄ της Αγγλίας και της Ελεονώρας της Ακουιτανίας.

## Βιογραφία
Η Ουρράκα προτάθηκε αρχικά ως πιθανή νύφη για τον Λουδοβίκο Η΄ της Γαλλίας, αλλά η γιαγιά της, Ελεονώρα, διαμαρτυρήθηκε για το όνομά της (Ουρράκα σημαίνει καρακάξα στα Καστιλιανά), προτιμώντας το Καστιλιανό όνομα της αδελφής της Ουρράκα, Λευκής.

Το 1206, η Ουρράκα παντρεύτηκε τον Αλφόνσο Β΄ της Πορτογαλίας   και το 1212 ο Αλφόνσος έγινε βασιλιάς και η Ουρράκα βασίλισσα. Ο Αλφόνσος δήλωσε στη διαθήκη του το 1214 ότι η Ουρράκα θα πρέπει να είναι αντιβασίλισσα για τον κληρονόμο του αν εκείνος πεθάνει. Δυστυχώς, η Ουρράκα πέθανε πριν από τον Αλφόνσο, σχετικά νέα το 1220.

## Οικογένεια
* Αλφόνσος Γ΄ 1210-1279, βασιλιάς της Πορτογαλίας.
* Σάντσο Β΄ 1209-1248, βασιλιάς της Πορτογαλίας.
* Ελεονώρα 1211-1231, παντρεύτηκε τον Βάλντεμαρ των Έστριντσεν βασιλιά της Δανίας.
* Φερδινάνδος 1217-1246, κύριος της Σέρπα.
Είναι πιθανό η Ουρράκα να είχε και έναν άλλο γιο, τον Βικέντιο, ο οποίος έχει ταφεί στο ίδιο κοιμητήριο με αυτή.

### Πρόγονοι


## Παραπομπές


Κατηγορία:Καστιλιανός Οίκος της Ιβρέας
Κατηγορία:Πριγκίπισσες
Κατηγορία:Βασίλισσες της Πορτογαλίας
Ντάλμα Μαραντόνα

Η **Ντάλμα Μαραντόνα** (2 Απριλίου 1987-), είναι Αργεντίνα ηθοποιός και κόρη του πασίγνωστου ποδοσφαιριστή Ντιέγκο Μαραντόνα.

Γεννήθηκε το 1987, στο Μπουένος Άιρες. Στην Ελλάδα, έγινε γνωστή (Πέρα από το ότι είναι κόρη του Ντιέγκο Μαραντόνα), από την συμμετοχή της στο πασίγνωστο σήριαλ Οι Ατρόμητοι (Cebollitas), όπου έκανε διεθνή επιτυχία. Η ίδια έπαιξε τον ρόλο της αφελούς Σοφία.

## Εξωτερικοί σύνδεσμοι
* Η Ντάλμα Μαραντόνα στο IMDb

Κατηγορία:Αργεντίνες ηθοποιοί
Ρόζαμουντ Κλίφορντ

Η **Ρόζαμουντ Κλίφορντ**, η οποία φημιζόταν για την ομορφιά της, ήταν ερωμένη του Ερρίκου Β΄ της Αγγλίας.

## Ζωή
Η Ρόζαμουντ πιστεύεται ότι ήταν η κόρη του λόρδου Ουόλτερ ντε Κλίφορντ και της συζύγου του Μαργαρίτας. Η Ρόζαμουντ είχε δύο αδελφές, την Άμις και τη Λούσι και τρεις αδελφούς, τον Ουόλτερ (πέθανε το 1221), τον Ριχάρδο και τον Τζίλμπερτ. Το όνομά της, "Ρόζαμουντ", μπορεί να προέρχεται από τη λατινική φράση rosa mundi, που σημαίνει "ρόδο του κόσμου." 

Η Ρόζαμουντ μεγάλωσε στο Κάστρο του Κλίφορντ, και μετά πήγε σε σχολείο καλογριών στο μοναστήρι Godstow κοντά στην Οξφόρδη. Το 1174 ο Ερρίκος παραδέχτηκε δημόσια την σχέση τους. Όταν η σχέση τελείωσε, η Ρόζαμουντ πήγε σε μοναστήρι, όπου πέθανε, πριν γίνει τριάντα χρονών, το 1176. Σύμφωνα με τον Mike Ibeji, «δεν υπάρχει αμφιβολία ότι η μεγάλη αγάπη της ζωής του [Ερρίκου Β΄] ήταν η Ρόζαμουντ Κλίφορντ." 
## Στην παράδοση

Η παραδοσιακή ιστορία αναφέρει ότι ο βασιλιάς Ερρίκος την έκανε ερωμένη του. Για να μην το μάθει η σύζυγός του, Ελεονώρα της Ακουιτανίας, την έκρυψε σε έναν λαβύρινθο. Οι φήμες φτάνουν στα αυτιά της βασίλισσας Ελεονώρας, η οποία αποφάσισε να μπει στον λαβύρινθο, όπου ανακάλυψε την αντίζηλό της και την ανάγκασε να επιλέξει ανάμεσα στο στιλέτο και στο δηλητήριο. Η Ρόζαμουντ επέλεξε το δεύτερο και πέθανε .

Η Ρόζαμουντ Κλίφορντ θεωρείται από τις πιο ωραίες γυναίκες του δωδέκατου αιώνα και ενέπνευσε μπαλάντες, ποιήματα, ιστορίες και πίνακες ζωγραφικής .

## Παραπομπές


## Βιβλιογραφία
* Biography from *Who's Who in British History* (1998), H. W. Wilson Company. *Who's Who in British History*, Fitzroy Dearborn Publishers, 1998.
*W. L. Warren, *Henry II*, 1973.
*Remfry. P.M., *Clifford Castle, 1066 to 1299* ()

## Εξωτερικοί σύνδεσμοι
* 

Κατηγορία:Βασιλικές ερωμένες
Θειοκυανικός άργυρος

Ο **θειοκυανικός άργυρος** είναι άλας του αργύρου του θειοκυανικού οξέος (thiocyanic acid) με τον τύπο AgSCN.

## Δομή
Ο AgSCN είναι μονοκλινές με 8 μόρια ανά μονάδα. Οι SCN− ομάδες έχουν σχεδόν γραμμική μοριακή γεωμετρία, με γωνία δεσμού 179,6(5)°. Τα μήκη των ασθενών αλληλεπιδράσεων Ag—Ag είναι από 0,3249(2)&nbsp;nm μέχρι 0,3338(2)&nbsp;nm που σχηματίζουν μονοδιάστατη αλυσίδα τεθλασμένης γραμμής στο AgSCN.

## Παραγωγή
Ο θειοκυανικός άργυρος παράγεται με αντίδραση μεταξύ νιτρικού αργύρου και θειοκυανικού καλίου (potassium thiocyanate).

## Παραπομπέςs


Κατηγορία:Θειοκυανικά
Κατηγορία:Ενώσεις αργύρου
Ποδοσφαιρική Ομοσπονδία Τζέρσεϊ

Η **Ποδοσφαιρική Ομοσπονδία Τζέρσεϊ** (αγγλικά: *Jersey Football Association*) είναι αρμόδια για το άθλημα του ποδοσφαίρου στο Τζέρσεϊ. Εδρεύει στο Σεντ Χέλιερ και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου.

## Ιστορία
Ιδρύθηκε το 1905 με σκοπό την οργάνωση του αθλήματος στη νήσο Τζέρσεϊ και προσχώρησε στην Ποδοσφαιρική Ομοσπονδία Αγγλίας ως μία από τις κομητειακές ποδοσφαιρικές ομοσπονδίες της χώρας. Tο 2015 υπέβαλε αίτηση για να ενταχθεί στην Ένωση Ευρωπαϊκών Ποδοσφαιρικών Ομοσπονδιών (UEFA) ως πλήρες μέλος.

## Παραπομπές


## Εξωτερικοί σύνδεσμοι
*

Κατηγορία:Ποδόσφαιρο στο Ηνωμένο Βασίλειο
Φάγρης

Η **Φάγρης** ήταν αρχαία ελληνική πόλη ευρισκόμενη στη Θράκη και αργότερα στη Μακεδονία, εντός της περιοχής μεταξύ του ποταμού Στρυμόνα και του ποταμού Νέστου, η οποία είναι γνωστή ως Ηδωνίδα. Ιδρύθηκε από αποίκους προερχόμενους από τη Θάσο. Πιθανώς, μαζί με τη Γαληψό και την Απολλωνία, να κατελήφθη και να καταστράφηκε από τον Φίλιππο Β΄ της Μακεδονίας, έπειτα από την κατάληψη της Αμφίπολης. Παρόλα αυτά, μεταξύ των αρχαιολογικών καταλοίπων περιλαμβάνονται ευρήματα της ελληνιστικής περιόδου και ενδείξεις για το γεγονός πως η Φάγρης εξακολούθησε να υφίσταται έως και την ρωμαϊκή περίοδο. Η θέση της σήμερα τοποθετείται κοντά στο χωριό Ορφάνι.

## Δείτε επίσης
*Αρχαίες ελληνικές αποικίες στη Θράκη

## Παραπομπές


Κατηγορία:Αρχαίες ελληνικές αποικίες στη Θράκη
Κατηγορία:Περιφερειακή ενότητα Καβάλας
Σημαία της Σοβιετικής Σοσιαλιστικής Δημοκρατία του Καζακστάν

Η **σημαία της [[Σοβιετική Σοσιαλιστική Δημοκρατία του Καζαχστάν|Σοβιετικής Σοσιαλιστικής Δημοκρατίας του Καζακστάν]]** εγκρίθηκε από την κυβέρνηση της ΣΣΔ του Καζακστάν στις 24 Ιανουαρίου 1953. Αυτή η σημαία βασίζεται στην σημαία της Σοβιετικής Ένωσης, αλλά με τις τρεις οριζόντιες ρίγες, όπου το μπλε στο κάτω μέρος καταλαμβάνει τα δύο ένατα της σημαίας. Υπάρχει ένα σφυροδρέπανο κοντά στο κέντρο.

## Ιστορία
Από το 1937 έως το 1940, η σημαία ήταν κόκκινη με ένα χρυσό σφυροδρέπανο στην επάνω αριστερή γωνία, με τις επιγραφές *QAZAQ SSR* στο λατινικό αλφάβητο και την *КАЗАХСКАЯ ССР *στο κυριλλικό αλφάβητο (*KAZAKHSKAYA SSR*) σε χρυσό χρώμα. Οι επιγραφές είχαν την γραμματοσειρά sans-serif και βρισκόντουσαν κάτω από το σφυροδρέπανο. 

Η δεύτερη σημαία ήταν κόκκινη με χρυσό σφυροδρέπανο στην επάνω αριστερή γωνία, με τους Κυριλλικούς χαρακτήρες *Казак ССР* (*Kazak SSR*) και *Казахская ССР* (*Kazakhskaya SSR*) σε χρυσό χρώμα δεξιά από το σφυροδρέπανο. Η δεύτερη σημαία εγκρίθηκε στις 10 Νοεμβρίου 1940, όταν υιοθετήθηκε ένας νόμος για την γραφή της Καζακικής γλώσσας στο κυριλλικό αλφάβητο, και έτσι τροποποιήθηκε αναλόγως η επιγραφή στο έμβλημα.

Στις 24 Ιανουαρίου 1953, η νέα σημαία της Καζακικής ΣΣΔ εγκρίθηκε από το Διάταγμα του Προεδρείου του Ανωτάτου Σοβιέτ της Καζακικής ΣΣΔ. Η σημαία ήταν βασισμένη στην σημαία της Σοβιετικής Ένωσης, με την μπλε οριζόντια λωρίδα στο κάτω μέρος του υφάσματος. Το πλάτος της μπλε ζώνης είναι ίσο με το 2/9 του πλάτους της σημαίας, ενώ το κόκκινο κάτω μέρος καταλαμβάνει το 1/9 του πλάτους της σημαίας.

Οι κανονισμοί της κρατικής σημαίας της Καζακικής ΣΣΔ υιοθετήθηκαν στις 28 Αυγούστου 1981. Καθόρισε τις αναλογίες του σφυροδρέπανου και του κόκκινου αστεριού.

Η σημαία παρέμεινε σε χρήση ως η πρώτη σημαία του ανεξάρτητου Καζακστάν, μέχρι την υιοθέτηση της νέας σημαίας στις 4 Ιουνίου 1992. 

## Δείτε επίσης
* Σημαία της Σοβιετικής Ένωσης
* Έμβλημα της Καζακικής Σοβιετικής Σοσιαλιστικής Δημοκρατίας
* Σημαία του Καζακστάν

## Παραπομπές

Κατηγορία:Σημαίες της Σοβιετικής Ένωσης
Κατηγορία:Καζακστάν-επέκταση
Κατηγορία:Εθνικά σύμβολα του Καζακστάν
Ίσειον

Με την ελληνική ονομασία **Ίσειον** αναφέρονται οι ελληνοαιγυπτιακοί και ελληνορρωμαϊκοί ναοί λατρείας της αρχαίας αιγυπτιακής θεάς Ίσιδας.

Ίσεια υπήρχαν και κατά την περίοδο ακμής της Αρχαίας Αιγύπτου, με αρχαιότερο εκείνο της Νετερού στην αριστερή όχθη του Νείλου, κοντά στη Δαμιέτη. Η λατρεία της θεάς διαδόθηκε και στο εξωτερικό της Αιγύπτου, μετά την κατάκτηση της χώρας από τον Μέγα Αλέξανδρο και ακόμα περισσότερο μετά την έναρξη της ρωμαϊκής περιόδου στην Αίγυπτο. Ναοί της Ίσιδας ανεγέρθηκαν, όχι μόνο στην Ελλάδα και στη Ρώμη, αλλά και στην Ισπανία, ακόμη και στην περιοχή του Ρήνου.

Από τα 'Ισεια της Ρώμης, ιδιαιτέρως αξιόλογα ήταν εκείνα τού Παλατίνου λόφου και του Καλιγούλα στο Πεδίο του Άρεως της Ρώμης, το οποίο αργότερα διακόσμησε ο Δομιτιανός καθώς και το ΄Ισειο του Καρακάλλα στο Κυρηνάλιο.

Στην Ελλάδα, το γνωστότερο Ισείο υπήρχε στη Δήλο, του οποίου τα ερείπια σώζονται. Ερείπια σώζονται και τών Ισείων τής Αρχαίας Μεσσήνης στην Πελοπόννησο και της Γόρτυνας στην κεντρική Κρήτη.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 14, σελ. 298.
* Λεξικό Liddell & Scott, B' 538.

Ισειο
Ιουλιανιστές

Οι **Ιουλιανιστές** ή **αφθαρτοδοκητές** ήταν αίρεση του Χριστιανισμού. Πίστευαν ότι η σάρκα του Ιησού Χριστού ήταν άφθαρτη.

Οι απαρχές του κινήματος αυτού ανάγονται στην έκδοση από τον Αυτοκράτορα Ζήνωνα του διατάγματος που είναι γνωστό ως «Ενωτικόν». Το «Ενωτικόν», αντί να ενώσει, προκάλεσε το σχίσμα με τις ανατολικές μονοφυσιτικές Εκκλησίες, που κράτησε 35 χρόνια και έπαυσε όταν ο Ιουστίνος Α΄ έδιωξε τους μονοφυσίτες επισκόπους ως αιρετικούς. Αρκετοί από αυτούς κατέφυγαν τότε στην Αίγυπτο, αλλά εκεί διχάσθηκαν: Στους Σευηριανούς ή *φθαρτολάτρες* (που πίστευαν ότι η σάρκα του Χριστού ήταν φθαρτή) και στους Ιουλιανιστές ή αφθαρτοδοκητές.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 14, σελ. 212.

Ιουλιαν
Γεώργιος Αφθονίδης (Φιλικός)

Ο **Γεώργιος Αφθονίδης** (1789-1867) ήταν μέλος της Φιλικής Εταιρείας και «μέγας γραμματέας και πρωτέκδικος» του Οικουμενικού Πατριαρχείου Κωνσταντινουπόλεως.

## Βιογραφικά στοιχεία
Γεννήθηκε το 1789 στην Βρύουλλα της Σμύρνης. Ο Εμμανουήλ Ξάνθος, τον μύησε στην Φιλική Εταιρεία ενώ βρισκόταν στην Κωνσταντινούπολη το 1819. Σε σύντομο διάστημα έγινε ένα από τα πιο έμπιστα και επιφανή μέλη της. Χρησιμοποιήθηκε στην διασύνδεση της Εταιρείας με το Πατριαρχείο και έτσι ο Πατριάρχης Γρηγόριος Ε΄ μπορούσε να προβαίνει σε ενέργειες που εξυπηρετούσαν τον αγώνα της Ελληνικής Επανάστασης. Ο Αφθονίδης συνέταξε μάλιστα το κείμενο με το οποίο ο Πατριάρχης ζητούσε από τους Μανιάτες, να συγκεντρώσουν χρήματα για την Επανάσταση. Ασχολήθηκε κυρίως με τα οικονομικά της Φιλικής Εταιρείας, προσδοκώντας σε εισφορές από Έλληνες του εξωτερικού. Εξορίστηκε στην Τοκάτη της Μικράς Ασίας, από τους Τούρκους όταν ξεκίνησε η Επανάσταση. Επέστρεψε στην Κωνσταντινούπολη το 1832 και εργάστηκε στο Οικουμενικό Πατριαρχείο. Όταν συστάθηκε το ελληνικό κράτος, μετακόμισε στην Αθήνα όπου και πέθανε το 1867.

## Παραπομπές


Κατηγορία:Έλληνες μέλη της Φιλικής Εταιρείας
Οξικό βάριο

Το **οξικό βάριο** (Ba(C2H3O2)2) είναι το μετά βαρίου άλας του οξικού οξέος.

## Παρασκευή
Γενικώς το οξικό βάριο παρασκευάζεται με την επίδραση οξικού οξέος σε ανθρακικό βάριο:

:BaCO3 + 2CH3COOH → (CH3COO)2Ba + CO<sub>2</sub> + H<sub>2</sub>O

Η αντίδραση λαβαίνει χώρα σε διάλυμα, με την εξάτμιση του οποίου παίρνουμε το οξικό βάριο, που κρυσταλλώνεται. Εναλλακτικά, μπορούμε να μεταχειρισθούμε Θειούχο βάριο:

:BaS + 2CH3COOH → (CH3COO)2Ba + H<sub>2</sub>S

Και πάλι, με την εξάτμιση του διαλύτη το οξικό βάριο κρυσταλλώνεται.

## Ιδιότητες
Το οξικό βάριο είναι άοσμη λευκή σκόνη, που κρυσταλλώνεται στο τετραγωνικό σύστημα και απαντά και σε ένυδρη μορφή με ένα μόριο νερού ανά μόριο (CH3COO)2Ba. Το οξικό βάριο είναι πολύ διαλυτό στο νερό (βλ. πίνακα δεξιά). Με ισχυρή θέρμανση στον αέρα (πάνω από τους 500 °C) διασπάται σε ανθρακικό βάριο.

Το οξικό βάριο αντιδρά με οξέα. Η αντίδραση με το θειικό οξύ, το υδροχλωρικό οξύ και το νιτρικό οξύ δίνει το θειικό, το χλωριούχο και το νιτρικό άλας, αντιστοίχως.

## Χρήσεις
Το οξικό βάριο χρησιμεύει ως στερεωτικό χρώματος στα εμπριμέ υφάσματα, για τη στέγνωση χρωμάτων και βερνικιών, καθώς και σε λιπαντικά λάδια. Στη χημεία χρησιμοποιείται στην παρασκευή άλλων οξικών αλάτων και ως καταλύτης στην οργανική σύνθεση.

Το οξικό βάριο είναι δηλητήριο, που χρησιμοποιήθηκε τουλάχιστον μία φορά στα ιατροδικαστικά χρονικά: στη δολοφονία ενός άνδρα το 1993 από την έφηβη κόρη του, τη Μαρί Ρόμπαρντς (*Marie Robards*).

## Παραπομπές


## Βιβλιογραφία
* 

Κατηγορία:Ενώσεις βαρίου
Κατηγορία:Δηλητήρια
Τοπικό Φύλλο

Το **Τοπικό Φύλλο** γαλαξιών στην αστρονομία είναι η περιοχή του παρατηρήσιμου σύμπαντος στην οποία βρίσκεται η Τοπική Ομάδα γαλαξιών με τον Γαλαξία εντός του οποίου βρίσκεται η Γη. Η περιοχή αυτή βρίσκεται εντός μιας ακτίνας διαστάσεων , με πάχος , ενώ οι γαλαξίες πέρα από αυτή την απόσταση έχουν αρκετά διαφορετικές ταχύτητες. Η τυπική ταχύτητα διασποράς των γαλαξιών εντός του φύλλου είναι   στην ακτινωτή κατεύθυνση. Όλοι οι κοντινοί φωτεινοί γαλαξίες ανήκουν στο Τοπικό Φύλλο γαλαξιών, ενώ το ίδιο το φύλλο αποτελεί τμήμα του υπερσμήνους της Παρθένου και βρίσκεται σε κλίση 8° σε σχέση με το υπερσμήνος.

Το λεγόμενο *συμβούλιο των γιγάντων* είναι δακτύλιος 12 μεγάλων γαλαξιών οι οποίοι περικυκλώνουν την Τοπική Ομάδα εντός του Τοπικού Φύλλου, με ακτίνα . Από τους γαλαξίες αυτούς 10 είναι σπειροειδής, ενώ οι άλλοι 2 ελλειπτικοί. Οι 2 ελλειπτικοί (Μαφφέι 1 και Κένταυρος Α) βρίσκονται στις αντίθετες πλευρές της Τοπικής Ομάδας, και ο σχηματισμός τους πιθανώς να προκάλεσε την ανάπτυξη της Τοπικής Ομάδας.

 η μάζα υπολογίζεται ως ο λογάριθμος της μάζας σε ηλιακές μάζες

## Παραπομπές

Κατηγορία:Τοπική ομάδα γαλαξιών
Κατηγορία:Υπερσμήνος της Παρθένου
Φρέντι Μπρουκς

Ο **Freddy Brooks Bongo** (ελληνικά: *Φρέντι Μπρουκς*), γεννημένος στο Guatanamo της Κούβας στις 10 Αυγούστου 1969, είναι Κουβανός με ελληνική υπηκοότητα παλαίμαχος διεθνής πετοσφαιριστής ο οποίος αγωνιζόταν στις θέσεις του ακραίου και του λίμπερο.

## Καριέρα
Σε εθνικό επίπεδο, με την ομάδα της Κούβας, έχει συμμετάσχει στους Ολυμπιακούς Αγώνες της Βαρκελώνης (1992) και της Ατλάντα (1996), όπου κατέκτησε την 4η θέση και 5η θέση αντίστοιχα. Στο Παγκόσμιο Πρωτάθλημα κατέκτησε το αργυρό μετάλλιο με την ομάδα των Παίδων (Μπαχρέιν-1987) και με των Ανδρών (Βραζιλία-1990).

Στους Παναμερικανικούς αγώνες στην Κούβα (1991) κατέκτησε το χρυσό μετάλλιο ενώ στο Παγκόσμιο Κύπελλο κατέκτησε το χρυσό και αργυρό μετάλλιο στην Ιαπωνία (1989 και 1991). Στο World League, έχει βρεθεί στην 2η θέση τέσσερις φορές (1991, 1992, 1994, 1997) και μια φορά στην 3η θέση (1995).

Σε συλλογικό επίπεδο, έχει κατακτήσει με την ομάδα του Ηρακλή Θεσσαλονίκης, 3 Πρωταθλήματα Ελλάδας (2005, 2007, 2008), 2 Κύπελλα Ελλάδας (2005, 2006) και 3 Super Cups Ελλάδας (2004, 2006, 2008). Επίσης, έχει κατακτήσει 3 φορές τη 2η θέση στο Champions League (2005, 2006, 2009).

Ως αθλητής του Beach Volley έχει συμμετοχές στο Πρωτάθλημα Ελλάδας (1998), ενώ κατέκτησε το χρυσό μετάλλιο στο τουρνουά της Πεσκάρα (1998 και 1999). Επίσης, έχει βρεθεί στην 1η θέση (2001, 2002), στη 2η θέση (2001, 2002, 2003), στην 3η θέση (2003), στην 4η θέση (2001) και στην 5η θέση (2002). Από το 2005 συμμετέχει σε διάφορα τουρνουά Beach Volley της Ελλάδας, ενώ από το 2012 διοργανώνει και ο ίδιος τουρνουά σε διάφορα σημεία της Θεσσαλονίκης και της Χαλκιδικής, στα οποία συμμετέχουν αθλητές από όλη την Ελλάδα.

## Προπονητική καριέρα
Ως προπονητής, βρέθηκε στον πάγκο των ακαδημιών (2000–2001)  και στην ανδρική ομάδα (2009–2011) του Ηρακλή Θεσσαλονίκης. Ακολούθησε η γυναικεία ομάδα του Άρη Θεσσαλονίκης (2011), ενώ την αγωνιστική περίοδο 2015–2016 αναλαμβάνει την ανδρική ομάδα της Μ.Ε.Ν. Τούμπας. Στην αγωνιστική περίοδο 2016–2017 κάθισε στον πάγκο του Εθνικού Πυλαίας. Την αγωνιστική περίοδο 2017–2018 βρισκόταν στην τεχνική ηγεσία του Π.Α.Ο.Κ. ως βοηθός του Χόρχε Ελγκέτα.

Το 2011 ίδρυσε μαζί με την σύζυγό του, Ντίνα Λαμπράκη (επίσης αθλήτρια της πετοσφαίρισης) και τον Μάκη Γιαννηλέρ, την Ακαδημία Πετοσφαίρισης «Κρόνος», όπου συμμετέχει στο πρωτάθλημα των μικρών κατηγοριών στης Ε.Π.Ε.Σ. Θεσσαλονίκης.

Ως προπονητής του Beach Volley έχει συμμετάσχει σε πολλές διοργανώσεις στο Πρωτάθλημα Ελλάδας κατακτώντας μάλιστα την 1η θέση το 2013, το 2014 και το 2015.

## Παραπομπές


Κατηγορία:Πετοσφαιριστές
Ολυμπιακή Ακτή Πιερίας

Η **Ολυμπιακή Ακτή** είναι παραλιακός οικισμός του Δήμου Κατερίνης της Πιερίας στην Μακεδονία.
## Γεωγραφία - Αξιοθέατα
Η Ολυμπιακή Ακτή βρίσκεται στο κέντρο του νομού και στις ακτές του Θερμαϊκού Κόλπου. Απέχει 8,5 χλμ. ΝΑ. από την πόλη της Κατερίνης, 4 χλμ. από τον οικισμό Παραλία (Β.-ΒΑ.) και τα Καλύβια Βαρικού (ΝΔ.). Πρόκειται για επίνειο της πόλης γι΄αυτό αναφέρεται και ως **Κατερινόσκαλα** ή παλιότερα ***Παραθαλάσσια Κατερίνη***. Συνδέεται με την ακτή της Παραλίας με φωταγωγημένη παραλιακή λεωφόρο, παράλληλο ποδηλατόδρομο και πεζόδρομο. Στην ευρύτερη περιοχή υπάρχουν πολλά ξενοδοχεία, ενοικιαζόμενα δωμάτια, μπανγκαλόου και κάμπινγκ καθώς και εστιατόρια, ταβέρνες και κάθε είδους μέσα εστίασης.

Η πρόσβαση σε αυτήν γίνεται από τον Εθνικό Αυτοκινητόδρομο Ε75 (κόμβος Κατερίνης), την παραλιακή επαρχιακή οδό Νέας Αγαθούπολης - Ολυμπιακής Ακτής και το Σιδηρόδρομο (Σταθμός Κατερίνης). Κεντρικός ιερός ναός του χωριού είναι ο Άγιος Προκόπιος. Η Ολυμπιακή Ακτή κατοικήθηκε για πρώτη φορά το 1980 και μέχρι το 1986 ονομαζόταν *Παραθαλάσσια Κατερίνη*. Σύμφωνα με την απογραφή του 2021 έχει συνολικό πληθυσμό 420 κατοίκους. Τους καλοκαιρινούς μήνες,ο πληθυσμός ανεβαίνει σημαντικά λόγω της γεωγραφικής περιοχής και των συνθηκών που επικρατούν.

### Διεθνείς Βραβεύσεις
Η Ολυμπιακή Ακτή βραβεύεται κάθε χρόνο (εκτός από την χρονιά του 1998) με την γαλάζια σημαία της Ευρώπης και κατακλύζεται κάθε καλοκαίρι από πολύ μεγάλο αριθμό τουριστών.

## Φωτογραφίες

## Παραπομπές


## Εξωτερικοί σύνδεσμοι
*Ολυμπιακή Ακτή Κατερίνης Πιερίας στο https://www.youtube.com

Κατηγορία:Παραλίες της Ελλάδας
Ολυμπιακή Ακτή
Παραλία
C7H8O2

Ο μοριακός τύπος **C<sub>7</sub>H<sub>8</sub>O<sub>2</sub>**, με μοριακή μάζα 124,14 amu (ή ακριβέστερα 124,05243 amu), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσεως:

# Ακετυλομεθυλοφουράνια
## 2-ακετυλο-3-μεθυλοφουράνιο
## 2-ακετυλο-4-μεθυλοφουράνιο
## 2-ακετυλο-5-μεθυλοφουράνιο
## 3-ακετυλο-2-μεθυλοφουράνιο
## 3-ακετυλο-4-μεθυλοφουράνιο
# Μεθυλοβενζολοδιόλες
## 3-μεθυλοκατεχόλη
## 4-μεθυλοκατεχόλη
## 2-μεθυλορεσορκινόλη
## 4-μεθυλορεσορκινόλη
## Ορκινόλη
## Μεθυλυδροξυκινόλη
# Υδροξυμεθυλοφαινόλες
## Σαλυκιλική αλκοόλη
## 3-υδροξυμεθυλοφαινόλη
## Γαστροδιγενίνη
# Μεθυξυφαινόλες
## Γουαϊακόλη
## 3-μεθοξυφαινόλη
## Μεκουϊνόλη

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C7
Κατηγορία:Οργανικές ενώσεις με οξυγόνο
Αποστολή βοηθείας των Ηνωμένων Εθνών στο Αφγανιστάν

Η **αποστολή βοήθειας των Ηνωμένων Εθνών στο Αφγανιστάν** (UNAMA) είναι πολιτική αποστολή των Ηνωμένων Εθνών. Δημιουργήθηκε κατόπιν αιτήματος της κυβέρνησης του Αφγανιστάν, προκειμένου να παρασχεθεί βοήθεια στον λαό του Αφγανιστάν να θέσει τα θεμέλια για βιώσιμη ειρήνη και ανάπτυξη. Η UNAMA συστάθηκε στις 28 Μαρτίου 2002 με το ψήφισμα του Συμβουλίου Ασφαλείας των Ηνωμένων Εθνών mop1401. Η αρχική της εντολή ήταν να στηρίξει τη συμφωνία της Βόννης (Δεκέμβριος 2001). Η αρχική εντολή μεταβλήθηκε με την πάροδο του χρόνου, ώστε να αντικατοπτρίζει τις ανάγκες της χώρας και επεκτάθηκε για ένα ακόμη έτος στις 15 Μαρτίου 2016 με την απόφαση 2274 (2016).

## Παραπομπές σημειώσεις


## Εξωτερικοί σύνδεσμοι
*UNAMA
*United Nations
*A Democracy Is Born: An Insider's Account of the Battle Against Terrorism in Afghanistan

Κατηγορία:Ειρηνευτική Δύναμη του ΟΗΕ
Κατηγορία:Πόλεμος στο Αφγανιστάν 2001 - 2021
Κατάλογος των μεγαλύτερων κοσμολογικών σχηματισμών

[thumb|300 px|Φωτογραφία του [Γαλαξιακό Σμήνος|γαλαξιακού σμήνους MACS J0454.1-0300.]]
Ο παρών **κατάλογος των μεγαλύτερων κοσμολογικών σχηματισμών** βασίζεται στις διάφορες κοσμολογικές δομές του σύμπαντος όπως υπερσμήνη γαλαξιών, γαλαξιακά νήματα και μεγάλες ομάδες κβάζαρ, των οποίων οι διαστάσεις έχουν υπολογιστεί και ταυτοποιηθεί. Τα όρια του Γαλαξία εντός του οποίου βρίσκεται η Γη, είναι δύσκολο να υπολογιστούν με ακρίβεια λόγω της ζώνης αποφυγής, η οποία είναι η περιοχή στην οποία το φως από άλλα μακρινά ουράνια σώματα εμποδίζεται από το να φτάσει στη Γη και να παρατηρηθεί. Επιπλέον για τις δομές σε πολύ μακρινή απόσταση ο υπολογισμός των διαστάσεών τους χρησιμοποιεί δεδομένα από τεχνικές όπως τη μετατόπιση προς το ερυθρό και τη διάθλαση του φωτός λόγω της επίδρασης της βαρύτητας άλλων σωμάτων, ενώ κάποιοι άλλοι σχηματισμοί δεν έχουν σαφή αρχή και τέλος ή μπορεί να επεκτείνονται εντός των ορίων άλλων σχηματισμών.

__TOC__

## Σχηματισμοί

## Κενά
Τα αστρονομικά κενά είναι γιγαντιαία διαστήματα μεταξύ των γαλαξιακών νημάτων και άλλων μεγάλων σχηματισμών στο σύμπαν στα οποία δεν περιέχεται τίποτα. 

## Παραπομπές


Καταλογος μεγαλυτερων
Μεγαλυτεροι κοσμολογικοι σχηματ
Τοποθεσία της Γης στο Σύμπαν

Η **τοποθεσία της Γης στο Σύμπαν** αποτελεί αντικείμενο έρευνας και σκέψης από την αρχαιότητα. Αρχικά είχε επικρατήσει η Γη να θεωρείται ως το κέντρο του κόσμου (*κόσμος* ως σύμπαν) ο οποίος αποτελούνταν από τα άστρα και από τους πλανήτες οι οποίοι ήταν ορατοί δια γυμνού οφθαλμού. Μετά την επικράτηση του ηλιοκεντρικού μοντέλου τον 17ο αιώνα, οι παρατηρήσεις του Ουίλιαμ Χέρσελ και άλλων έδειξαν πως ο Ήλιος βρίσκεται εντός ενός τεράστιου δισκοειδούς γαλαξία αστέρων. Κατά τον 20ό αιώνα, οι παρατηρήσεις των σπειροειδών γαλαξιών αποκάλυψαν πως ο Γαλαξίας στον οποίο βρίσκεται η Γη δεν είναι παρά ένας από δισεκατομμύρια άλλους μέσα σε ένα σύμπαν που επεκτείνεται, με τους γαλαξίες αυτούς να είναι ομαδοποιημένοι σε σμήνη και υπερσμήνη. Έως τα τέλη του 20ού αιώνα, η γενική δομή του παρατηρήσιμου σύμπαντος έγινε πιο ευδιάκριτη, με την παρουσία υπερσμηνών οι οποίοι σχηματίζουν ένα τεράστιο δίκτυο γαλαξιακών νημάτων και κενών. Τα υπερσμήνη, γαλαξιακά νήματα και κενά είναι οι μεγαλύτερες δομές που μπορούν να παρατηρηθούν και να γίνουν κατανοητές. Σε ακόμα μεγαλύτερα μεγέθη (πάνω από 1000 μεγαπαρσέκ) το Σύμπαν ομογενοποιείται και όλα του τα σημεία έχουν την ίδια πυκνότητα, σύνθεση και δομή.

Καθώς δεν θεωρείται πως το Σύμπαν διαθέτει κάποιο *κέντρο* ή *άκρη*, δεν υπάρχει σημείο αναφοράς ως προς την συγκεκριμένη τοποθεσία της Γης σε σχέση με το σύνολο του σύμπαντος. Καθώς το παρατηρήσιμο σύμπαν ορίζεται ως η περιοχή του σύμπαντος η οποία είναι παρατηρήσιμη από την Γη, η Γη εξ ορισμού είναι το κέντρο του παρατηρήσιμου σύμπαντος, όπως και το οποιοδήποτε άλλο σημείο από το οποίο παρατηρείται το σύμπαν. Ωστόσο είναι δυνατό να οριστεί η τοποθεσία της Γης ως προς άλλα ουράνια σώματα και δομές οι οποίες έχουν παρατηρηθεί. Δεν έχει ακόμα αποσαφηνιστεί εάν το Σύμπαν είναι άπειρο ή πεπερασμένο. Υπάρχουν πολλές υποθέσεις πως το σύμπαν μπορεί απλώς να αποτελεί ένα από πολλά σύμπαντα εντός του πολυσύμπαντος, ωστόσο δεν υπάρχουν άμεσα παρατηρήσιμα στοιχεία για κάτι τέτοιο αλλά και πιθανώς δεν υπάρχει τρόπος η υπόθεση αυτή να αποδειχτεί ως λανθασμένη. 

[thumb|right|Διάγραμμα της τοποθεσίας της Γης εντός του [Παρατηρήσιμο σύμπαν|παρατηρήσιμου σύμπαντος.]]

## Παραπομπές



Κατηγορία:Γη
Κατηγορία:Σύμπαν
Ποδοσφαιρική Ομοσπονδία Νήσου Μαν

Η **Ποδοσφαιρική Ομοσπονδία Νήσου Μαν** (αγγλικά: *Isle of Man Football Association*) είναι αρμόδια για το άθλημα του ποδοσφαίρου στη Νήσο Μαν. Εδρεύει στο Ντάγκλας και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου η οποία αγωνίζεται στους Νησιωτικούς Αγώνες, όπως και τη μικτή αντιπροσωπευτική ομάδα που μετέχει στο Νάσιοναλ Λιγκ Σίστεμ Καπ.

## Ιστορία
Ιδρύθηκε το 1905 με σκοπό την οργάνωση του αθλήματος στη Νήσο Μαν και προσχώρησε στην Ποδοσφαιρική Ομοσπονδία Αγγλίας ως μία από τις κομητειακές ποδοσφαιρικές ομοσπονδίες της χώρας.

Τον Οκτώβριο του 2008, η Όνκαν έγινε η ενδέκατη ομάδα της Νήσου Μαν η οποία πέτυχε το καθεστώς *The Football Association Charter Standard*, το σύστημα της Ποδοσφαιρικής Ομοσπονδίας Αγγλίας για τη διασφάλιση της ποιότητας. Έπειτα από αυτό το γεγονός, η Ποδοσφαιρική Ομοσπονδία Νήσου Μαν έθεσε ως στόχο την αναβάθμιση όλων των ομάδων της στο συγκεκριμένο επίπεδο.

## Παραπομπές


## Εξωτερικοί σύνδεσμοι
*

Κατηγορία:Ποδόσφαιρο στο Ηνωμένο Βασίλειο
MINUSCA

Η **Πολυμερής Συνδυαστική Αποστολή Σταθεροποίησης των Ηνωμένων Εθνών στην Κεντροαφρικανική Δημοκρατία** (MINUSCA),  είναι ειρηνευτική αποστολή των Ηνωμένων Εθνών, που ξεκίνησε στις 10 Απριλίου 2014 για την προστασία των πολιτών της Κεντροαφρικανικής Δημοκρατίας σύμφωνα με το κεφάλαιο VII του Χάρτη των Ηνωμένων Εθνών. Η δύναμη της αποστολής ήταν αρχικά 6.000 άνδρες της Αφρικανικής Ένωσης, γνωστή ως MISCA που μετατράπηκε σταδιακά σε ειρηνευτική αποστολή του ΟΗΕ και έγινε επιχειρησιακή στις 15 Σεπτεμβρίου του 2014. Ο ΟΗΕ απέστειλε ενδιάμεση ομάδα για την δημιουργία της MINUSCA ώστε να γίνει ομαλή μετάβαση της διοίκησης από την MISCA στην MINUSCA. Από το 2016 η δύναμη της MINUSCA υπερβαίνει τους 10.000 στρατιώτες.

Οι στόχοι και οι δράσεις της MINUSCA έχουν ως εξής:

*Υποστήριξη για την διαδικασία μετάβασης
*Διευκόλυνση της ανθρωπιστικής βοήθειας
*Προώθηση και προστασία των ανθρωπίνων δικαιωμάτων
*Υποστήριξη για δικαιοσύνη και κράτος δικαίου
*Αφοπλισμός
*Αποστράτευση
*Επανένταξη
*Διαδικασίες επαναπατρισμού
## Παρόντες
Πέντε αστυνομικοί του ΟΗΕ από τη Λαϊκή Δημοκρατία του Κονγκό, οι οποίοι ήταν μέρος μιας νηοπομπής της MINUSCA, σκοτώθηκαν στις 18 Σεπτεμβρίου 2025, όταν το τεθωρακισμένο όχημα μεταφοράς προσωπικού τους συνετρίβη και κύλησε σε ποτάμι ενώ διέσχιζαν μια γέφυρα κοντά στο Μπανγκούι, στην Κεντροαφρικανική Δημοκρατία.

## Σημειώσεις παραπομπές


Κατηγορία:Ειρηνευτική Δύναμη του ΟΗΕ
Γενικές εκλογές στα Νησιά Κέιμαν (2017)

**Γενικές εκλογές** διεξήχθησαν στα Νησιά Κέιμαν στις 24 Μαΐου 2017. Ήταν οι πρώτες εκλογές που διενεργήθηκαν έπειτα από την έγκριση των μεταρρυθμίσεων στο εκλογικό σύστημα των νησιών σε δημοψήφισμα το 2012. Με εκείνο το δημοψήφισμα εισήχθησαν οι μονοεδρικές εκλογικές περιφέρειες.

Το Προοδευτικό Κίνημα του Λαού παρέμεινε το μεγαλύτερο κόμμα, κερδίζοντας τις 7 από τις συνολικά 19 έδρες. Ωστόσο, οι ανεξάρτητοι αναδείχθηκαν ως η μεγαλύτερη ομάδα στη Νομοθετική Συνέλευση με 9 έδρες.

## Αποτελέσματα

## Σχηματισμός κυβέρνησης
Αρχικά ανακοινώθηκε ο σχηματισμός κυβέρνησης συνασπισμού ανάμεσα στους Προοδευτικούς, στο Δημοκρατικό Κόμμα των Κέιμαν και σε ανεξάρτητους. Με βάση τη συμφωνία εκείνη, ο Άλντεν Μακλάφλιν θα παρέμενε πρωθυπουργός και ο ΜακΚίβα Μπους θα γινόταν πρόεδρος της νομοθετικής συνέλευσης. Όμως, αργότερα το Δημοκρατικό Κόμμα των Κέιμαν και όλα τα ανεξάρτητα μέλη εκτός ενός συμφώνησαν για τον σχηματισμό μιας κυβέρνησης εθνικής ενότητας στην οποία ο ΜακΚίβα Μπους θα γινόταν πρωθυπουργός.  Η απάντηση του Μακλάφλιν ήταν ότι η επερχόμενη κυβέρνηση θα μπορούσε να καταστεί "σιδηροδρομικό δυστύχημα" και ότι "δεν περίμενε να έχει μεγάλη διάρκεια εκείνη η κυβέρνηση".

Στη συνέχεια αποκάλυψε ότι η συμφωνία μεταξύ του CDP και των ανεξάρτητων είχε αποτύχει, και ότι ήταν σε εξέλιξη διαβουλεύσεις με όλα τα κόμματα για το σχηματισμό κυβέρνησης.

Τελικά, συμφωνήθηκε να σχηματιστεί η κυβέρνηση συνασπισμού που αρχικά είχε προταθεί, ανάμεσα στους Προοδευτικούς, το Δημοκρατικό Κόμμα των Κέιμαν και σε ανεξάρτητους. Η κυβέρνηση, με πρωθυπουργό τον Μακλάφλιν,  ορκίστηκε στις 31 Μαΐου.

## Παραπομπές


## Εξωτερικοί σύνδεσμοι
*Electoral district map Cayman 27
*Cayman Islands Elections 2017  | Cayman Legislative Assembly Full Results

2017
Κειμαν Νησοι
Κατάλογος αστεροειδών και κομητών με προσέγγιση διαστημικού οχήματος

Ο παρών **κατάλογος αστεροειδών και κομητών με προσέγγιση διαστημικού οχήματος** περιέχει όλους τους πλανήτες νάνους, μικρούς πλανήτες, αστεροειδείς, και κομήτες οι οποίοι έχουν προσεγγιστεί σε κοντινή απόσταση από διαστημικά οχήματα ή διαστημοσυσκευές.
## Μικροί πλανήτες

## Κομήτες

### Προσέγγιση κομητών σε [[διαστημοσυσκευές]]

Ο κομήτης C/2013 A1 πέρασε σε πολύ κοντινή απόσταση από τον Άρη τον Οκτώβριο του 2014, πιο κοντά από την απόσταση μεταξύ Γης και Σελήνης. Η απόσταση του από τον πλανήτη εκτιμήθηκε ως , αρκετά μικρή έτσι ώστε να δημιουργήσει ανησυχία για την ασφάλεια των διαφόρων διαστημοσυσκευών σε τροχιά γύρω από τον Άρη αλλά και για τις συσκευές στο έδαφος του.

## Μελλοντικές αποστολές

### Ακυρωμένες ή ανεπιτυχείς αποστολές

## Παραπομπές
 

Κατηγορία:Διαστημικές πτήσεις
Διαστημικό όχημα
Γιόχαν Μίχαελ Μπαχ (1745-1820)

Ο **Γιόχαν Μίχαελ Μπαχ** (Στρουτ, 9 Νοεμβρίου 1745 - Έλμπερφελντ, 1820) ήταν Γερμανός συνθέτης. Συνδέεται πιθανώς με τον κλάδο της οικογένειας Μπαχ με καταγωγή από τη Βαϊμάρη. Σε νεαρή ηλικία ταξίδεψε στην Ολλανδία, την Αγγλία και την Αμερική. Σπούδασε νομικά, φοιτώντας αρχικά στο Πανεπιστήμιο του Γκέτινγκεν (1779-80) και αργότερα στο Πανεπιστήμιο της Λειψίας. Για ένα διάστημα εργάστηκε ως δικηγόρος (το 1790 βρισκόταν στο Γκύστροβ), χωρίς όμως να εγκαταλείψει τη μουσική και τη σύνθεση. Περίπου το 1793 διορίστηκε κάντορας και οργανίστας στo Ταν της Έσσης. Αργότερα έγκαταστάθηκε στο Έλμπερφελντ του Βούπερταλ, όπου εργάστηκε ως δάσκαλος μουσικής στο γυμνάσιο. Το μουσικό του ύφος παρουσιάζει ομοιότητες με αυτό του Γιόχαν Κρίστοφ Φρίντριχ Μπαχ.

## Πηγές
* Christoph Wolff, et al. "Bach." *Grove Music Online. Oxford Music Online.* Oxford University Press. 13 Jul. 2017.
* Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler

## Παραπομπές


Κατηγορία:Οικογένεια Μπαχ
Κατηγορία:Γερμανοί συνθέτες
Κουρτ Νίλσεν

Ο **Κούρτ Νίλσεν** (*[[λατινικό αλφάβητο]] : Kurt Nielsen*) (19 Νοεμβρίου 1930 - 11 Ιουνίου 2011) [2] ήταν Δανός παίκτης της αντισφαίρισης. Γεννήθηκε στην Κοπεγχάγη και είναι ο μόνος Δανός παίκτης της αντισφαίρισης που έχει παίξει ποτέ σε τελικό απλού σε ένα τουρνουά Γκραντ σλαμ. Ήταν νο 7 στους άντρες στον κόσμο το 1953.

Ο Νίλσεν έφτασε στον τελικό του απλού του Γουίμπλεντον στο 1953 χάνοντας από τον Βικ Σέιξας και το 1955 χάνοντας από τον Τόνι Τρέιμπερτ. Πριν από αυτό, κέρδισε το απλό των αγοριών στο Γουίμπλεντον το 1947 νικώντας τον Σβεν Ντάβινσον. Εκτός από τις επιτυχίες του στο Γουίμπλεντον, κέρδισε τα απλά των αγοριών στο Ρολάν Γκαρός και έφθασε σε προημιτελικούς στο γαλλικό ανοιχτό (δύο φορές) και στο Αμερικάνικο όπεν.

Με την Άλθια Γκίμπσον ο Νίλσεν κέρδισε το διπλό μεικτό του Αμερικανικού όπεν το 1957, οπότε έγινε ο πρώτος Δανός που κέρδισε ποτέ ένα τίτλο Γκραντ σλαμ ενώ ήταν φιναλίστ στο Γουίμπλεντον του 1958. Στο Πρωτάθλημα αντισφαίρισης Ανατολικής Μεσογείου το 1954 ήταν πρώτος στο απλό, και δεύτερος στο διπλό με συμπαίκτη τον Λάζαρο Στάλιο. Κατά τη διάρκεια της μακράς του σταδιοδρομίας κέρδισε περίπου 30 διεθνείς τίτλους, έπαιξε 96 αγώνες στο Κύπελλο Ντέιβις για τη Δανία (με 53-43 ρεκόρ) και κατέχει το ρεκόρ σαν αυτός που κέρδισε τα περισσότερα δανικά πρωταθλήματα τένις (συνολικά 50). Ο Νίλσεν έγινε επαγγελματίας το 1960 και έπαιξε στις αντίστοιχες διοργανώσεις.

Μετά τη λήξη της σταδιοδρομίας του, ο Νίλσεν κατείχε πολλές αξιόλογες θέσεις σε κορυφαίες διεθνείς ενώσεις αντισφαίρισης, καθώς ήταν επόπτης και διαιτητής σε πολλά Γκραντ σλαμ. Ήταν σχολιαστής της δανικής εκδοχής του τηλεοπτικού καναλιού Eurosport μέχρι τα τέλη του 2006.
Ο Νίλσεν είναι ο παππούς του Δανού αθλητή της αντισφαίρισης Φρέντερικ Νίλσεν  ο οποίος είναι ο δεύτερος Δανός που κέρδισε ένα τουρνουά Γκραντ σλαμ στο απλό των ανδρών του Γουίμπλεντον το 2012.

## Παραπομπές


Κατηγορία:Δανοί αθλητές της αντισφαίρισης
Έρικ Λάρσεν

Ο **Έρικ Λάρσεν** (*[[δανικά]] : Erik Øckenholt Larsen*) (γεννήθηκε στις 23 Αυγούστου 1880, άγνωστη ημερομηνία θανάτου) ήταν Δανός αθλητής της αντισφαίρισης. 

Ο Λάρσεν ήταν ένας από τους πρώτους παίκτες της Δανίας, ο άλλος ήταν ο Thorkil Hillerup , όπου αγωνίστηκε στο πρωτάθλημα Γουίμπλεντον στο απλό το 1905. Έχασε τον πρώτο γύρο αγώνα του ενάντια στον Ουίλιαμ Λάρνετ. Το 1913, έφθασε στον τέταρτο γύρο που παρέμεινε το καλύτερο αποτέλεσμα του στο τουρνουά. Την ίδια χρονιά έφθασε στον τελικό του Βρετανικού κλειστού πρωταθλήματος που έχασε σε τέσσερα σετ στον Πέρσιβαλ Ντάβσον..

Ο Λάρσον κέρδισε τον τίτλο στα πρωταθλήματα της Δανίας από το 1905 έως το 1908. Επιπλέον, συμμετείχε στο απλό και το μεικτό με συμπαίκτρια την Sofie Castenschiold στους θερινούς Ολυμπιακούς Αγώνες του 1912, αλλά δεν μπόρεσε να κερδίσει κανένα μετάλλιο.

## Παραπομπές


Κατηγορία:Δανοί αθλητές της αντισφαίρισης
Βίκτορ Χάνσεν

Ο **Βίκτορ Χάνσεν** (*[[δανικά]]: Victor Hansen*, Κοπεγχάγη, 29 Αυγούστου 1889 – Κοπεγχάγη, 6 Μαρτίου 1974)) ήταν Δανός αθλητής της αντισφαίρισης. 

Ο Χάνσεν συμμετείχε με τη Δανία στους Ολυμπιακούς αγώνες του 1912 όπου στο απλό πέρασε στον δεύτερο γύρο χωρίς αγώνα κι εκεί αποκλείστηκε από τον Ούγγρο Μπέλα φον Κέρλιγκ με 3-1 σετς. Στο διπλό με συμπαίκτη τον Λέιφ Ρόβσινγκ πέρασαν επίσης τον πρώτο γύρο χωρίς αγώνα για να αποκλειστούν στον β΄γύρο.

## Παραπομπές


Κατηγορία:Δανοί αθλητές της αντισφαίρισης
Θηρεσία της Γαλλίας (1736–1744)

Η **Θηρεσία** (γαλλ. *Thérèse de France*, 1736-1744) του Οίκου των Βουρβόνων ήταν πριγκίπισσα της Γαλλίας.**

## Βιογραφία
Η *Μαρία Θηρεσία Φελισίτη* ήταν το ένατο παιδί και η έβδομη κόρη του Λουδοβίκου ΙΕ΄ της Γαλλίας και της Μαρίας Λεστσύνσκα, κόρης του Στανίσουαφ, Βασιλιά της Πολωνίας.

Το 1738 η Θηρεσία, που ήταν τότε δύο ετών, είχε σταλθεί στο Αββαείο του Φοντεβρώ (Fontevraud) μαζί με τρεις από τις αδελφές της, τη Λουίζα, τη Βικτωρία και τη Σοφία. Για λόγους οικονομίας για τις σπουδές τους, οι τέσσερις νεότερες πριγκίπισσες κρατήθηκαν μακριά από το βασίλειο, στη Μονή Φοντεβρώ από το 1738 ως το 1750, όπου πέρασαν το χρόνια της εκπαίδευσής τους πριν από την επιστροφή τους στις Βερσαλλίες. Η Θηρεσία δεν επέστρεψε στις Βερσαλλίες, ενώ η αδερφή της Λουίζα προτίμησε να συνεχίσει να ζει μοναχικά ως καλόγρια στη Μονή του Αγίου Διονυσίου.

Ωστόσο, η Θηρεσία ήταν συχνά άρρωστη. Το φθινόπωρο του 1744 η υγεία της πριγκίπισσας επιδεινώθηκε περισσότερο. Οι μοναχές του αββαείου, φοβούμενες για τον πρόωρο θάνατό της, έσπευσαν να τη βαφτίσουν *Μαρία Θηρεσία Φελίσιτη*. Το κορίτσι πέθανε από ευλογιά στις 28 Σεπτεμβρίου και τη θρήνησαν οι μοναχές και οι αδελφές της, δεδομένου ότι, σύμφωνα με μαρτυρίες της εποχής, η μικρή Θηρεσία ήταν η πιο χαρούμενη και διασκεδαστική από τις τέσσερις αδελφές. Ήταν οκτώ χρονών και δεν είχε δει τους γονείς της από τη στιγμή που πήγε στο αββαείο. Είναι η μοναδική από τις κόρες του Λουδοβίκου ΙΕ΄ που δεν ζωγραφίστηκε πορτραίτο της.

## Πρόγονοι




## Βιβλιογραφία
* Bearne, Mrs: *A Royal Quartette*, Λονδίνο 1908

## Παραπομπές

Θηρεσια
Κατηγορία:Γάλλοι πολωνικής καταγωγής
Κλουμπ ντε Κάμπο Βίγια ντε Μαδρίδ

Η **Κλουμπ ντε Κάμπο Βίγια ντε Μαδρίδ** (ισπανικά: *Club de Campo Villa de Madrid*, CCVM) είναι αθλητικός σύλλογος που εδρεύει στη Μαδρίτη της Ισπανίας. Ιδρύθηκε το 1929 και θεωρείται ως ένας από τους πιο διάσημους συλλόγους στη χώρα. Διαθέτει ευρύ φάσμα αθλητικών εγκαταστάσεων, όπως γήπεδα γκολφ, χόκεϊ επί χόρτου, αντισφαίρισης και πισίνες.

## Χόκεϊ επί χόρτου
Ο σύλλογος φιλοξένησε το Παγκόσμιο Κύπελλο Γυναικών 2006, το οποίο κέρδισε η Ολλανδία.

### Επιτυχίες

#### Χόκεϊ ανδρών
* **Κόπα ντελ Ρέι**
:: Κυπελλούχος (13): 1934, 1935, 1936, 1940, 1953, 1954, 1956, 1977, 1978, 2004, 2005, 2011, 2012

* **Ευρωπαικό Πρωτάθλημα Χόκεϊ**
:: Νικήτρια (1): 2004-05

#### Χόκεϊ γυναικών
* **Ντιβισιόν ντε Ονόρ Φεμενίνα**
:: Πρωταθλήτρια (20): 1974, 1975, 1976, 1984, 1987, 1988, 1989, 1990, 1991, 1992, 1995, 2004, 2007, 2009, 2010, 2015, 2017

* **Κόπα ντελ Ρέινα**
:: Κυπελλούχος (14): 1989, 1991, 1992, 1995, 1999, 2006, 2008, 2009, 2010, 2011, 2012, 2014, 2016, 2017

## Γκολφ
Η σειρά μαθημάτων *Negro* του Χαβιέρ Αράνα άνοιξε το 1956 και είναι ο τόπος διεξαγωγής του τρέχοντος ευρωπαϊκού τουρνουά, των *Madrid Masters*, ενώ φιλοξένησε πολλές φορές το *Open de Madrid* και το *Open de España*.

## Αντισφαίριση
Ο σύλλογος φιλοξένησε τον τελικό του Fed Cup του 2008, όταν η Ρωσία νίκησε την Ισπανία με 4–0.

## Παραπομπές


## Εξωτερικοί σύνδεσμοι

*

Κατηγορία:Σύλλογοι χόκεϊ επί χόρτου
Κατηγορία:Αθλητικοί σύλλογοι Ισπανίας
Σιμπέλ Κεκιλί

Η **Σιμπέλ Κεκιλί** (*Sibel Kekilli*, 16 Ιουνίου 1980) είναι Γερμανίδα ηθοποιός.

## Βιογραφία
Γεννήθηκε το 1980 στο Αμβούργο από Τούρκους γονείς. Πριν γίνει ηθοποιός, είχε εξασκήσει πολλά επαγγέλματα, μεταξύ αυτών και πρωταγωνίστρια σε ταινία πορνογραφικού περιεχομένου.

Έγινε γνωστή το 2004, όταν πρωταγωνίστησε στην ταινία *[[Μαζί ποτέ]]* (*Gegen die Wand*) του Φατίχ Ακίν. Για την ερμηνεία της, κέρδισε το Βραβείο Γερμανικού Κινηματογράφου Α΄ γυναικείου ρόλου. Στη συνέχεια, έπαιξε στην ταινία *Ο ξένος* και κέρδισε ξανά το ίδιο βραβείο. Το 2025 συμμετείχε στην ταινία *Yunan*. 

Στην τηλεόραση, έπαιξε από το 2011 ως το 2014 στο *[[Game of Thrones]]*, όπου υποδύθηκε τη Σέι. Επίσης, έχει παίξει και στη γερμανική σειρά *Tatort*.

## Παραπομπές


## Εξωτερικοί σύνδεσμοι
*Προσωπική ιστοσελίδα
*

Κατηγορία:Γερμανίδες ηθοποιοί τηλεόρασης
Κατηγορία:Γερμανίδες ηθοποιοί κινηματογράφου
Κατηγορία:Γερμανοί τουρκικής καταγωγής
Κατηγορία:Γυναίκες ηθοποιοί πορνογραφικών ταινίων
C7H6O2

Ο μοριακός τύπος **C<sub>7</sub>H<sub>6</sub>O<sub>2</sub>**, με μοριακή μάζα 122,12 amu (ακριβέστερη μοριακή μάζα 122,036779 amu), μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 5, και πιο συγκεκριμένα (μεταξύ άλλων και) στα ακόλουθα ισομερή θέσης:

# Βενζοϊκό οξύ, με ημισυντακτικό τύπο **PhCOOH**, και αριθμό CAS 65-85-0.
# **Βενζοδιοξόλια**
## 1,3-βενζοδιοξολιο, με γραμμικό τύπο χωρίς-πλαίσιο|70x70εσ και αριθμό CAS 274-09-9.
#**Υδροξυβενζαλδεΰδες**
##Σαλικυλαλδεΰδη, με γραμμικό τύπο χωρίς-πλαίσιο|70x70εσ και αριθμό CAS 90-02-8.
##3-υδροξυβενζαλδεΰδη, με γραμμικό τύποχωρίς-πλαίσιο|80x80εσκαι αριθμό CAS 100-83-4.
##4-υδροξυβενζαλδεΰδη, με γραμμικό τύπο χωρίς-πλαίσιο|112x112εσ και αριθμό CAS 23-08-0.
#**Τροπολόνες**, με γραμμικούς τύπους χωρίς-πλαίσιο|223x223εσ
##α-τροπολόνη,  με  αριθμό CAS 533-75-5.
##**β-τροπολόνη**,  με  αριθμό CAS 3324-76-3.
##**γ-τροπολόνη**, με  αριθμό CAS 4636-39-9.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C7
Κατηγορία:Οργανικές ενώσεις με οξυγόνο
Ρόμπερτ Κουμπίτσα

Ο **Ρόμπερτ Γιούζεφ Κουμπίτσα** (, γενν. 7 Δεκεμβρίου 1984) είναι Πολωνός οδηγός αγώνων. 

Γεννήθηκε στην Κρακοβία. Στη Φόρμουλα 1 αγωνίστηκε από το 2006 μέχρι και το 2010. Στο Καναδικό Γκραν Πρι του 2008 πέτυχε τη μοναδική νίκη της σταδιοδρομίας του ως οδηγός της BMW Sauber. Η σταδιοδρομία του στη Φόρμουλα 1 έμελλε να λήξει με το που ολοκληρώθηκε το Παγκόσμιο πρωτάθλημα του 2010, επειδή στις 6 Φεβρουαρίου του 2011 ενεπλάκη σε ατύχημα το οποίο τον ανάγκασε να χάσει όλο το πρωτάθλημα εκείνου του έτους. Επέστρεψε στην F1 ως δοκιμαστής οδηγός της Williams. 

## Παραπομπές


Κατηγορία:Πολωνοί οδηγοί Φόρμουλα 1
Ούλενχορστερ ΧΚ

Η **Ούλενχορστερ** (γερμανικά: *Uhlenhorster*), γνωστή και ως ΟΧΚ Αμβούργο (UHC Hamburg), είναι αθλητικός σύλλογος που εδρεύει στο Αμβούργο της Γερμανίας. Ιδρύθηκε το 1901, με τμήματα χόκεϊ επί χόρτου και αντισφαίρισης. Από το 1923, το τμήμα χόκεϊ διεξάγει τους εντός έδρας αγώνες του στο Χούμελσμπετελ του Χάντσμπεκ.

Η Ούλενχορστερ είναι μία από τις πιο επιτυχημένες ομάδες χόκεϊ επί χόρτου στη Γερμανία, τόσο σε επίπεδο ανδρών και γυναικών όσο και σε επίπεδο ακαδημιών, με ομάδες που αγωνίζονται στην Μπούντεσλιγκα. Η ομάδα των ανδρών κατέκτησε το Ευρωπαϊκό Πρωτάθλημα τρεις φορές. Η ακαδημία της Ούλενχορστερ είναι μία από τις κορυφαίες ακαδημίες χόκεϊ στην Ευρώπη και έχει παραγάγει πολλούς διεθνείς παίκτες.

## Διακρίσεις

* **Ευρωπαικό Πρωτάθλημα Χόκεϊ**
:: Πρωταθλήτρια (3): 2007/08, 2009/10, 2011/12

## Παραπομπές


## Εξωτερικοί σύνδεσμοι
*

Κατηγορία:Σύλλογοι χόκεϊ επί χόρτου
Κατηγορία:Αθλητικοί σύλλογοι Γερμανίας‎
Βασιλική Ολλανδική Ομοσπονδία Χόκεϊ

Η **Βασιλική Ολλανδική Ομοσπονδία Χόκεϊ** (ολλανδικά: *Koninklijke Nederlandse Hockey Bond*) είναι το επίσημο όργανο διοίκησης του χόκεϊ επί χόρτου στην Ολλανδία. Είναι υπεύθυνη τόσο για τους εσωτερικούς όσο και για τους υπαίθριους αγώνες χόκεϊ επί χόρτου, καθώς και για τις εθνικές ομάδες ανδρών, γυναικών και νέων της χώρας.

Αρχικά, ο οργανισμός ήταν επίσης υπεύθυνος για το άθλημα του μπάντυ στην Ολλανδία, μετέπειτα όμως τη διαχείρηση του αθλήματος ανέλαβε η Ολλανδική Ομοσπονδία Μπάντυ.

## Ιστορία
Κατά την ίδρυσή της το 1898 με την ονομασία «Ολλανδική Ομοσπονδία Χόκεϊ και Μπάντυ» (Nederlandsche Hockey & Bandy Bond, NHBB) στο ξενοδοχείο Krasnapolsky στο Άμστερνταμ, ο οργανισμός απαρτιζόταν από πέντε συλλόγους που ασχολούνταν με το χόκεϊ επί χόρτου καθώς και με το μπάντυ. Το μπάντυ εγκαταλείφθηκε γρήγορα από το πρόγραμμα του οργανισμού λόγω του γεγονότος ότι το ολλανδικό κλίμα δε βοηθούσε. Το 1909 έξι ακόμη σωματεία είχαν προσχωρήσει στην ομοσπονδία και το 1919 αποτελούνταν από 29 σωματεία. Πολλοί νέοι σύλλογοι εμφανίστηκαν τη δεκαετία του 1930 και η ομοσπονδία αριθμούσε σχεδόν εκατό συλλόγους, γεγονός που οδήγησε σε αλλαγή ονομασίας το 1938 σε «Βασιλική Ολλανδική Ομοσπονδία Χόκεϊ» (Koninklijke Nederlandse Hockey Bond).

## Παραπομπές


## Εξωτερικοί σύνδεσμοι
*

Κατηγορία:Αθλητισμός στην Ολλανδία
Εθνική Ολλανδίας (χόκεϊ επί χόρτου γυναικών)

Η **εθνική ομάδα χόκεϊ επί χόρτου γυναικών της Ολλανδίας** αποτελεί το αντιπροσωπευτικό συγκρότημα της Ολλανδίας στο διεθνές χόκεϊ επί χόρτου. Τελεί υπό τον έλεγχο της Βασιλικής Ολλανδικής Ομοσπονδίας Χόκεϊ. Η Ολλανδία είναι η πιο επιτυχημένη ομάδα στην ιστορία του Παγκοσμίου Κυπέλλου, έχοντας κερδίσει τον τίτλο επτά φορές. Έχει κατακτήσει επίσης οκτώ ολυμπιακά μετάλλια.

## Επιτυχίες

* **Παγκόσμιο Κύπελλο**
:: Νικήτρια (7): 1974, 1978, 1983, 1986, 1990, 2006, 2014
* **Χόκεϊ Γουόρλντ Λιγκ**
:: Νικήτρια (1): 2012–13

## Παραπομπές


## Εξωτερικοί σύνδεσμοι
*

Κατηγορία:Αθλητισμός στην Ολλανδία
Άενορ του Σατελλερώ

Η **Άενορ του Σατελλερώ** (*Aénor de Châtellerault*, 1103 - Μάρτιος 1130), δούκισσα της Ακουιτανίας, ήταν η μητέρα της Ελεονώρας της Ακουιτανίας, η οποία ήταν αναμφίβολα η πιο ισχυρή γυναίκα στην Ευρώπη του δωδέκατου αιώνα.

Η Άενορ ήταν κόρη του Αιμερύ Α΄ ντε Ροσφουκώ, υποκόμη του Σατελλερώ και της συζύγου του, Ντανζερόσα. Η μητέρα της απήχθη με τη θέλησή της από τον μελλοντικό πεθερό της Άενορ, τον Γουλιέλμο Θ΄ της Ακουιτανίας και έγινε η ερωμένη του μέχρι το θάνατό του το 1127. Η Άενορ παντρεύτηκε τον Γουλιέλμο Ι΄ της Ακουιτανίας, γιο του εραστή της μητέρας της, το 1121. Έκαναν τρία παιδιά:
*την Ελεονώρα της Ακουιτανίας, δούκισσα της Ακουιτανίας και σύζυγο του Λουδοβίκου Ζ΄ της Γαλλίας και αργότερα του Ερρίκου Β΄ της Αγγλίας.
*την Πετρονίλλα της Ακουιτανίας, σύζυγο του Ραούλ Α΄ του Βερμαντουά.
*τον Γουλιέλμο (ο οποίος πέθανε όταν ήταν τεσσάρων ετών). 

## Παραπομπές


Κατηγορία:Δούκισσες της Ακουιτανίας